stanford-oval/wikipedia huggingface dataset:
ליבאן עבדי
קריירת מועדונים > אולהאננסה

ב-16 ביולי 2012 עבר עבדי בהעברה חופשית לאולהאננסה מליגת העל הפורטוגלית ושיחק בה במשך עונה אחת. ב-17 באוגוסט 2012 ערך את הופעת הבכורה שלו במועדון, כששיחק 80 דקות בניצחון 1–2 על אסטוריל במסגרת המחזור הראשון בליגה. ב-1 בספטמבר 2012 הבקיע את שער הבכורה שלו במועדון ובליגת העל הפורטוגלית, שער בדקה ה-17 בהפסד 2–3 לפורטו במסגרת המחזור השלישי. בסך הכל ערך 16 הופעות ליגה במועדון, בהן הבקיע 4 שערים.
קריירת מועדונים > אקדמיקה דה קוימברה

ב-1 באוגוסט 2013 עבר עבדי לאקדמיקה דה קוימברה, גם היא מליגת העל הפורטוגלית, בהעברה חופשית. ב-2 בספטמבר 2013 ערך את הופעת הבכורה שלו במועדון, כששיחק במחצית הראשונה בתיקו 1-1 נגד אסטוריל במסגרת המחזור השלישי בליגה. הוא שיחק במועדון במשך חצי עונה, וערך 11 הופעות מבלי להבקיע שער.
קריירת מועדונים > ריזספור ולבסקי סופיה

ב-16 בינואר 2014 נרכש עבדי על ידי ריזספור מליגת העל הטורקית, ששילמה עבורו 500 אלף אירו. ב-25 בינואר 2014 ערך את הופעת הבכורה שלו במועדון, כששיחק 60 דקות בהפסד הליגה 4-1 לגנצ'לרבירליגי במסגרת המחזור ה-18. ב-14 בפברואר 2014 הבקיע את שער הבכורה שלו במועדון, שערו היחידי, שער בדקה ה-20 בניצחון 1–5 על גזיאנטפספור במסגרת המחזור ה-21 בליגה. עד לסוף עונת 2013/2014 ערך עבדי 6 הופעות ליגה, ובמחצית הראשונה של עונת 2014/2015 ערך 7 הופעות ליגה נוספות. ב-12 בפברואר 2015 הושאל עבדי ללבסקי סופיה מליגת העל הבולגרית לחצי עונה. ב-27 בפברואר 2015 ערך את הופעת הבכורה שלו במועדון, כששיחק 90 דקות בניצחון 0–8 על חאסקובו במסגרת המחזור ה-20 בליגה. ב-14 במרץ 2015 הבקיע עבדי את שער הבכורה שלו במועדון, שער בדקה ה-47 בניצחון 0–4 על מארק דופניצה במסגרת המחזור ה-22 בליגה. בסך הכל ערך עבדי 9 הופעות בלבסקי סופיה, בהן הבקיע שני שערים. בסוף העונה חזר לריזספור, וב-3 בדצמבר 2015 שוחרר מהמועדון.
בקיץ 2016 עבדי חתם בהוגסונד מהליגה הנורווגית השנייה.
קריירה בינלאומית

עבדי רשאי לבחור בין נבחרת סומליה לנבחרת נורווגיה, והצהיר שהוא מעוניין לשחק עבור נורווגיה.
לנדאווה

| --- | --- |
העיירה לנדאווה
העיירה לנדאווה
 מדינה:  סלובניה סלובניה
 מחוז:  פומורסקה
 ראש העיר:  אנטון באלאז'ק (Anton Balažek)
 שטח:  123 קמ"ר
 גובה:  160 מטרים
 אוכלוסייה:  ‏
  ‑ בעיירה:  2,954 (1 בינואר 2020)
  ‑ צפיפות:  86.74 נפש לקמ"ר (2013)
 קואורדינטות:  46°33′N 16°27′E﻿ / ﻿46.550°N 16.450°E﻿ / 46.550; 16.450
 אזור זמן:  UTC +1
 http://www.lendava.si/en
  מפת מיקום  מפה מפורטת   (למפת סלובניה מוגדלת) ליובליאנה מריבור צליה קרשקו נובו מסטו  פוסטוינה קראן נובה גוריצה  קופר א י ט ל י ה  אוסטריה הונ. קרואטיה הים האד. לנדאווה(למפת סלובניה רגילה) ליובליאנה מריבור צליה קרשקו נובו מסטו  פוסטוינה קראן נובה גוריצה  קופר א י ט ל י ה  אוסטריה הונ. קרואטיה הים האד. לנדאווה  he tabBackground:;tabBorder:#aaa;defaultTab:0;
לֶנְדָאוָוה (בסלובנית: Lendava, בהונגרית: Alsólendva) היא עיירה ורשות מקומית בסלובניה בשטח אזור פומורסקה, השוכנת סמוך לגבול עם הונגריה.
היסטוריה

תיעוד למצודה במקום ומסביבה יישוב קיים החל מהמאה ה-12 עת נשלט האזור על ידי ממלכת הונגריה. במהלך המאה ה-16 נכבש היישוב על ידי האימפריה העות'מאנית. לאחר מלחמת האימפריה העות'מאנית-הליגה הקדושה (1683–1699) עבר השטח לחזקת ממלכת הבסבורג ובהמשך לחזקת האימפריה האוסטרו-הונגרית. לאחר מלחמת העולם הראשונה נכללה העיירה בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. אזור לנדאווה נמסר לחזקת הונגריה.
באפריל 1945 שוחררה לנדאווה על ידי כוחות הצבא האדום ועם תום המלחמה נכללה בשטחי יוגוסלביה ונקראה דוֹלְנְיָה לֶנְדָאוָוה (בסרבו-קרואטית: Dólnja Léndava). ב-1955, שונה שם העיירה ללנדאווה. בראשית שנות ה-90 של המאה ה-20 החל תהליך התפרקותה האלים של יוגוסלביה ובמהלכו פלש הצבא העממי היוגוסלבי לסלובניה לאחר שהכריזה על עצמאותה. לאחר התערבות האו"ם פסקה הלחימה, ב-1992 זכתה סלובניה להכרה רשמית כמדינה עצמאית ולנדאווה נכללה בשטחה.
אקלים

בלנדאווה שורר אקלים ממוזג. הטמפרטורה השנתית הממוצעת ב-2013 עמדה על 11.1oc וערכי הקיצון הממוצעים עמדו על 2oc- בינואר ו-29.7oc ביולי. כמות המשקעים השנתית הממוצעת עומדת על 929.3 מילימטרים.
הקהילה היהודית

ב-1773 התיישבו בלנדאווה יהודים שהגיעו מאזור בורגנלנד. בראשית המאה ה-19 הוקמה רשמית קהילה, ב-1830 הוקם בית עלמין וב-1866 הוקם בית הכנסת בלנדאווה לרווחת הקהילה. בהמשך, הוקם בית ספר יסודי יהודי שפעל עד תום מלחמת העולם הראשונה. מרבית יהודי העיירה עסקו במסחר ומקצת היו בעלי מקצועות חופשיים. ב-1925 נמנו בלנדאווה 248 יהודים. העיירה הייתה מרכז ל-20 בני הקהילה היהודית שהתגוררו ב-8 כפרים באזור. בפרוץ מלחמת העולם השנייה מנתה הקהילה 155 נפשות שהיוו 5.16 אחוזים מכלל האוכלוסייה. לאחר הכיבוש הגרמני והסיפוח להונגריה, גויסו חלק מצעירי הקהילה לעבודות כפייה. בהמשך, במאי 1944 גורשו בני הקהילה למחנה ההשמדה אושוויץ. 29 נפשות ניצלו מהשואה, חלקם עלו בהמשך לישראל. בעיירה לא חודשה הפעילות הקהילתית.
במהלך מלחמת העולם השנייה נגרם נזק כבד למבנה בית הכנסת. לאחר המלחמה הולאם המבנה ושימש כמחסן. ב-1994 שוקם המבנה והוסב למוזיאון ובו מוצגת גם ההיסטוריה של הקהילה היהודית. ב-1950 הוקמה אנדרטה לזכר הנרצחים בשואה בשטח בית העלמין היהודי. בראשית העשור ה-2 של המאה ה-21 עמד על תילו בית העלמין היהודי.
הערות שוליים

↑  לנדאווה במספרים, באתר הרשות המקומית לנדאווה, אוחזר ב-25 ביולי 2015 (באנגלית).
↑  הקהילה היהודית בדולניה לנדאווה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 114-113.
| --- | --- |
בקרת זהויות :  NLI: 987007567630605171  GND: 4243214-5  LCCN: n92009424  NKC: ge767088  SUDOC: 184228328  VIAF: 131489250   WorldCat (עם VIAF): 131489250
מזזומבור

| --- | --- |
סמל מזזומבורסמל מזזומבור

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת סרנץ'
 שטח:  53.42 קמ"ר
 אוכלוסייה:  ‏
  ‑ בכפר:  2,191 (1 בינואר 2024)
 קואורדינטות:  48°09′10″N 21°15′31″E﻿ / ﻿48.15265°N 21.258661111111°E﻿ / 48.15265; 21.258661111111 
 אזור זמן:  UTC +1
 http://www.mezozombor.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מזזומבור(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מזזומבור  he tabBackground:;tabBorder:#aaa;defaultTab:0;
 
מזזומבור (בהונגרית: Mezőzombor) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית מזזומבור נמצאת בירידה שנים רבות מ-2,526 תושבים בשנת 1990 עד 2,426 תושבים בשנת 2018.
במזזומבור חיו מעט יהודים ובמקום היה בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1840 | 102 |  |
| 1880 | 34 | 1,153 |
| 1910 | 40 |  |
| 1920 | 17 |  |
| 1930 | 7 |  |
| 1941 | 4 | 2,471 |
לורן חורגי

| --- | --- |

 לידה:  27 ביוני 1996 (בת 28) מיאמי, פלורידה, ארצות הברית
 שם לידה:  לורן מישל חורגי מורגדו
 מוקד פעילות:  ארצות הברית 
 תקופת הפעילות:  מ-2012
 עיסוק:  זמרת פזמונאית
 סוגה:  מוזיקת פופ, R&B עכשווי 
 שפה מועדפת:  אנגלית, ספרדית 
 חברת תקליטים:  אפיק • סייקו • קולומביה
 שיתופי פעולה בולטים:  פיפת' הרמוני
 laurenjauregui.com
 פרופיל ב-IMDb
 
לורן מישל חורגי מורגדו (באנגלית: Lauren Michelle Jauregui Morgado; נולדה ב-27 ביוני 1996) היא זמרת-יוצרת אמריקאית. חברה לשעבר בלהקת הבנות פיפת' הרמוני.
ילדות

הורגי נולדה במיאמי, פלורידה, למייקל הורגי וקלרה מורגדו, שניהם מקובה. אביה מנהל מפעל, ואמה היא מורה, שעברה לארצות הברית כשפידל קסטרו עלה לשלטון. יש לה שני אחים קטנים. הורגי למדה בבית ספר קתולי.
קריירה > 2012–2018: "האקס פקטור" ופיפת' הרמוני

בשנת 2012, בגיל 15, חורגי נבחנה לעונה השנייה של האקס פקטור. חורגי ביצעה את "If I Ain't Got You" של אלישה קיז באודישן שלה. היא עלתה לסיבוב הבא לאחר שקיבלה אישור מכל ארבעת השופטים. לאחר שהודחה כסולנית מהתחרות, הוחזרה חורגי והקימה את הלהקה פיפת' הרמוני לצד אלי ברוק, נורמני, דיינה ג'יין וקמילה קביו. הלהקה עלתה לגמר וסיימה במקום השלישי בתחרות.
בינואר 2013 חתמה הלהקה בחברת התקליטים של סיימון קאוול, סייקו מיוזיק ובאפיק רקורדס של אל. איי. ריד. הלהקה פרסמה את מיני אלבום הבכורה שלה, Better Together באוקטובר 2013. אלבום הבכורה שלהן, Reflection, יצא בינואר 2015. הסינגל השלישי של האלבום "Worth It" הגיע למקום ב-12 במצעד הבילבורד הוט 100, השיר המצליח ביותר שלהן עד אז במצעד. הלהקה גם הקליטה את השיר "I'm in Love with a Monster" לפסקול סרט האנימציה מפלצת של מלון 2 משנת 2015. בדצמבר 2015 הוענק לפיפת' הרמוני פרס "להקת השנה" בטקס פרסי המוזיקה של בילבורד לנשים.
אלבומן השני של פיפת' הרמוני, 7/27 יצא לאור במאי 2016."Work from Home", הסינגל הראשון של האלבום, הגיע למקום הרביעי בבילבורד הוט 100, והגיע לעשרת המובילים במספר מצעדים בינלאומיים. "Work From Home" הפך לשיר הראשון של להקת בנות שהגיע לעשירייה הפותחת של מצעד הבילבורד הוט 100 בשמונה שנים. האלבום השלישי של הלהקה, Fifth Harmony, והראשון שלהן אחרי עזיבתה של קביו בדצמבר 2016, יצא באוגוסט 2017. במרץ 2018, הלהקה הודיעה על החלטה לנקוט בהפוגה בלתי מוגבלת על להתמקד בפיתוח קריירת סולו.
אקטיביזם וחיים אישיים

חורגי משתמשת בפלטפורמה שלה כדי להעלות את המודעות למספר סוגיות, כולל זכויות אדם, חינוך, צדק פלילי, הצבעה בבחירות, הגירה, החזקת נשק, הטרדה וסוגיות חברתיות אחרות. היא דוברת פוליטית, מעורבת בהפגנות והשתתפה במספר ארגונים ובאירועים העובדים עם גורמים אלה. היא כתבה כמה מכתבים גלויים מאז הבחירות לנשיאות ארצות הברית 2016, ובו ביקרה את דונלד טראמפ ומדיניותו, כולל "האיסור המוסלמי", וכינתה אותו "לא מכבד את האנושות".
בנובמבר 2016 פרסם המגזין בילבורד מכתב גלוי שאותו חיברה למען מצביעי טראמפ, שם כתבה על השלכותיו של הקמפיין והבחירות של טראמפ, וקבעה: "אני אישה קובנית אמריקאית ביסקסואלית ואני כל כך גאה בזה". היא דיברה גם על סוגיות הקשורות לקהילה הלהט"בית.
ביוני 2020, סיפרה חורגי לבילבורד על כך שלקחה חלק במחאות ג'ורג' פלויד שנערכו במיאמי.
ב-13 באוקטובר 2023, האשימה את ממשלת ישראל ברצח עם.
דיסקוגרפיה > מיני אלבומים

2021: Prelude 2023: In Between
דיסקוגרפיה > סינגלים

2017: "All Night" (עם סטיב איוקי)
2018: "Expectations"
2019: "More Than That"
2020: "Lento" (עם טייני)
2020: "50ft."
2021: "Colors"
2021: "Scattered" (בהשתתפות ויק מנסה)
2021: "On Guard" (בהשתתפות 6lack)
2022: "Always Love"
2023: "Trust Issues"
דיסקוגרפיה > סינגלים > השתתפות בסינגלים

2016: "Back to Me" (מריאן היל בהשתתפות לורן חורגי)
2020: "Nada" (טייני בהשתתפות לורן חורגי ו-C. Tangana)
דיסקוגרפיה > סינגלים > סינגלים שיווקיים

2017: "Strangers" (הלסי בהשתתפות לורן חורגי)
פילמוגרפיה

| שנה | שם | תפקיד | הערות |
| --- | --- | --- | --- |
| 2012–2013 | האקס פקטור (ארצות הברית) | עצמה | 22 פרקים (2012)  אורחת: פרק אחד (2013) |
| 2014 | מעמידות פנים | עצמה | פרק אחד |
| 2015 | ברבי בבית החלומות | עצמה | פרק אחד |
| 2015 | The 1989 World Tour | עצמה | סרט הופעה |
| 2016 | The Ride | עצמה | פרק אחד |
| 2018 | קרב הליפסינק | עצמה | פרק אחד |
| 2018 | Sugar | עצמה | פרק אחד |
פילמוגרפיה > וידאו קליפים

| רשימת וידאו קליפים, כולל שנת הוצאה, במאי ונתוני צפיות> וידאו קליפ | רשימת וידאו קליפים, כולל שנת הוצאה, במאי ונתוני צפיות> שנה | רשימת וידאו קליפים, כולל שנת הוצאה, במאי ונתוני צפיות> במאי | רשימת וידאו קליפים, כולל שנת הוצאה, במאי ונתוני צפיות> מס' צפיות (נכון למאי 2020; במיליונים) | רשימת וידאו קליפים, כולל שנת הוצאה, במאי ונתוני צפיות> מקור |
| --- | --- | --- | --- | --- |
| "All Night" (עם סטיב איוקי) | 2017 | מייק האריס | 16.1 |  |
| "Strangers" (הלסי בהשתתפות לורן חורגי) | 2018 | ג'סי היל והלסי | 38 |  |
| "Expectations" | 2018 | לורן דאן ולורן חורגי | 22.4 |  |
| "More Than That" | 2019 | לורן דאן ולורן חורגי | 18.4 |  |
| "Let Me Know" (Clear Eyes ודרו לאב בהשתתפות לורן חורגי) | 2019 | Nolie | 0.8 |  |
| "NADA" (Tainy בהשתתפות לורן חורגי וסי. טנגאנה) | 2020 | אליוט מוסקט | 5 |  |
| "Lento" (עם טייני) | 2020 | דוויט אן. אם. | 9.7 |  |
| "50ft." | 2020 | אינגיומנה נוסגבה ולורן חורגי | 2.5 |  |
סך צפיות: 112.9 מיליון
פרסים ומועמדויות

| רשימת פרסים ומועמדויות של לורן חורגי> פרס | רשימת פרסים ומועמדויות של לורן חורגי> שנה | רשימת פרסים ומועמדויות של לורן חורגי> קטגוריה | רשימת פרסים ומועמדויות של לורן חורגי> עבודה מועמדת | רשימת פרסים ומועמדויות של לורן חורגי> תוצאה |
| --- | --- | --- | --- | --- |
| פרסי הלהט"ב הבריטיים | 2017 | סלבריטאי השנה | לורן חורגי | זכייה |
| פרסי בחירת הנוער | 2018 | השיר הנבחר: אלקטרוני/דאנס | "All Night" (עם סטיב איוקי) | זכייה |
| פרסי בחירת הנוער | 2018 | סקסית השנה | לורן חורגי | זכייה |
| פרסי המוזיקה של iHeartRadio | 2019 | אמן הסולו הפורץ | לורן חורגי | מועמדות |
| פרסי המוזיקה של iHeartRadio | 2019 | המעריצים הטובים ביותר | לורן חורגי | מועמדות |
| פרסי המוזיקה של iHeartRadio | 2019 | חיית המחמד החמודה ביותר | גרייסי | זכייה |
| פרסי בחירת הנוער | 2019 | השיר הנבחר: אישה | "Expectations" | זכייה |
| פרסי בחירת הנוער | 2019 | האמנית הנבחרת | לורן חורגי | מועמדות |
סיבובי הופעות > כמופע חימום

Hopeless Fountain Kingdom Tour - הלסי (2018)
למך (משחק קלפים)

| --- | --- |

 כללי
 סוגה:  משחק קלפים 
 
לֶמֶך או חוּשַם הוא משחק קלפים עממי שהיה אהוב על ילדים בשנות ה-50 של המאה ה-20.
ככל הנראה, מקור המשחק בסין או בהודו. בדרום אמריקה קרוי המשחק "Culo Sucio". בתרגום מילולי מספרדית, משמעות השם היא "ישבן מלוכלך", ובתרגום חופשי "ביש מזל".
הוראות המשחק

המשחק מכיל 25 קלפים: 12 זוגות וקלף בודד הנקרא בשם למך או חושם. ניתן לשחק את המשחק גם באמצעות חבילת קלפים רגילה, שהוצא ממנה קלף.
מהלך המשחק > הכנת המשחק

מחלקים את כל הקלפים בין המשתתפים
(בגרסאות מסוימות של המשחק, כהכנה לתחילת המשחק, מניח כל שחקן את הזוגות שברשותו על שולחן, והשחקן הפותח הוא זה שבידו מספר הקלפים הנמוך ביותר). הקלפים נשארים מוסתרים מעיניי השחקנים האחרים.
מהלך המשחק > מטרת המשחק

מטרת המשחק היא לצבור את מספר הסדרות הרב ביותר של ארבעה קלפים בעלי אותו מספר או סימן  ולהימנע מה"חושם" (הקלף הבודד, שאין לו סידרה).
מהלך המשחק > מהלך המשחק

השחקן הראשון מעביר קלף (לפי בחירתו) לשחקן שבא אחריו, בלי לחשוף את הקלף. המשתתף שעומד לקבל את הקלף יכול לדחות אותו, ולבקש קלף אחר.
אם המקבל דחה את הקלף, המעביר חייב לתת לו קלף אחר ואותו הוא מוכרח לקבל. כל שחקן בתורו מושך קלף מידו של השחקן ששיחק לפניו, כאשר הקלפים אחוזים בידו של בעל הקלפים, וגבם מופנה אל השולף, אשר אינו יודע באיזה קלף הוא בוחר.
כאשר לאחד השחקנים יש סדרה שלמה של ארבעה קלפים בעלי אותו ערך, הוא צריך להוריד את הקלפים הפוכים על השולחן. אם ביד השחקן זוגות קלפים תואמים, מניחם על השולחן כשפניהם כלפי מעלה. המשחק מסתיים כאשר כל הזוגות מונחים על השולחן.
בסיום המשחק נותר שחקן עם קלף הג'וקר ביד - קלף שאין לו בן זוג. שחקן זה הוא המפסיד, והוא "זוכה" למספר הנקודות השליליות הגבוה ביותר. כל שאר השחקנים זוכים לניקוד על פי מספר הסדרות שהורידו לשולחן. המפסיד מכונה, על פי שם המשחק, "חושם", "למך", או "ביש מזל".
מהלך המשחק > אסטרטגיות

מכיוון שכך, במהלך המשחק מנסה כל שחקן לגרום לשחקן השולף קלף מבין הקלפים שבידיו לבחור דווקא את הקלף המיוחד. שחקנים יעשו כן תוך שימוש באסטרטגיה ישירה (הצבת החושם באופן בולט במרכז קלפיהם), באסטרטגיה עקיפה (החבאה לכאורה של החושם, מתוך מטרה שיימצא "דווקא") ובשיטות הטעייה שונות.
ניתן לשלב הטלת משימות על מפסידים. כמו כן, אפשר גם לגוון את חוקי המשחק.
למשל:
אם מישהו הניח את הקלפים אחרון וגם ה"חושם" אצלו מקבל 3 נק' רעות (במקום 2)
חובה לעבור שני סבבים (כל אחד העביר קלף פעמיים) לפי שניתן להניח את הקלפים
מזותליומה ממאירה

| --- | --- |

צילום CT המדגים בית החזה של חולה מזותליומה
 תחום:  אונקולוגיה 
 תסמינים:  צפצופים, תפליט פלאורלי, ירידה במשקל, כאב חזה, קוצר נשימה, שיעול יבש 
 קישורים ומאגרי מידע
 eMedicine:  article/280367 
 DiseasesDB:  8074
 MeSH:  D008654
 MedlinePlus:  000115
 OMIM:  156240
 סיווגים
 ICD-10:  C45
 ICD-11:  XH0XV0 
 ICD-O:  Mesothelioma
 
מזותליומה ממאירה היא סוג נדיר של סרטן ממאיר המופיע במזותל. מעל 90% מהמקרים הידועים של מזותליומה קשורים לחשיפה לאזבסט.
הגידול יוצר מעין מעטפת שעוטפת את איברי בית החזה: רואים רקמה לבנה נוקשה שפולשת לאיברים ולחלל האדר, זו רקמה ג'לטינית שלרוב צבעה אפור, המלווה בכמות ניכרת של נוזל פלאורלי. באופן מיקרוסקופי, בגידול זה קיימים שני תאים המתמיינים באופן שונה: המזותליומה מופיעה בצורה של סרקומה עם תאים כישוריים, או בצורה אפיתליאליים עם מבנים טובולו-פפילריים (תמונה דמוית פפילות או אדנוקרצינומה), או יכולה לערב את שני הסוגים.
עקב המיון השונה, האבחון מורכב (למשל, סרקומות יכולות להתפתח בכל מקום בגוף) ועל כן יש צורך בשימוש בצביעות אימונוהיסטוכימיות. (במקרה בו מקבלים תמונה מעורבת של גידול שהוא בחלקו יוצר בלוטות ובחלקו נראה כמו סרקומה- ניתן לשער כי מדובר במזותליומה ממארת).
הקשר לאזבסט ולעישון

הסיבה לכך שרוב המקרים הידועים קשורים לחשיפה לאזבסט היא לפי הנראה שסיבי האזבסט נתקעים באדר ובריאה ולא יוצאים ממנה, כתוצאה מכך נוצרת קסקדה של הפרשת ציטוקינים, והתפתחות מוטציות  הגורמת לתא סרטני אגרסיבי. שלא בדומה לקרצינומה של הריאה, לא קיים במזותליומה קשר בין עישון סיגריות להתפתחות שלה.
במקרה בו לחולה יש מזותליומה, הוא מגיע עם כאב בחזה וירידה במשקל, חוסר תיאבון ותפליט פלאורלי. המחלה מתקדמת במהירות ומתפשטת גם לאיברי הבטן, הפרוגנוזה אינה נחשבת לטובה.
הערות שוליים

↑  Asbestos
| --- | --- |
בקרת זהויות :  NLI: 987007565541005171  BnF: cb12520796h (data)  LCCN: sh85083965  LNB: 000326697  NDL: 01166679 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מועדון פינת הרחוב

מועדון פינת הרחוב (בפורטוגזית: Clube da Esquina, בתעתיק עברי: קלובּי דָה אֶסקִינָה) היה קולקטיב מוזיקאים ברזילאי, שמקורו במדינת מינאס ז'ראיס. זהו גם שמו של אלבומם הכפול משנת 1972. בגרסה האמריקאית של האלבום, הוא נמכר תחת שמם של מילטון נסימנטו ולו בורז'ס.
"מועדון פינת הרחוב" משלב סגנונות פרוגרסיב רוק, בוסה נובה וג'אז, יחד עם השפעות של מוזיקת קאונטרי ברזילאית ומוזיקה קלאסית. גם הפלאטרס והביטלס השפיעו מאוד על יצירות "מועדון פינת הרחוב".
יחד עם טרופיקליה, נחשב "מועדון פינת הרחוב" לתנועה המוזיקלית הברזילאית אשר תהודתה בעולם בעידן פוסט הבוסה-נובה היא הרבה ביותר (החל בשנות השישים המאוחרות וכלה בשנות השבעים המוקדמות).
קורות מועדון פינת הרחוב

ב-1963 עזב מילטון נסימנטו את טרס פונטס (Três Pontas), עיר השוכנת בפנים הארץ במדינת מינאס ז'ראיס, והגיע לבלו הוריזונטה, במטרה ללמוד ולחפש עבודה. הוא התגורר בבניין לוי, בו גרה לא מכבר משפחת האחים בורז'ס. באחד הימים, לאחר שצפו נסימנטו ומרסיו בורז'ס יחדיו שלוש פעמים ברצף בסרט ז'יל וג'ים של פרנסואה טריפו, החלו שניהם לחבר שירים (מילטון כבר ניגן באותה התקופה במספר בארים בבלו הוריזונטה). מרסיו חיבר את המילים ומילטון את הלחן. החל מאז, חלקו של מרסיו בכתיבת המילים היה המשמעותי ביותר בדברי ימי "מועדון פינת הרחוב" ובשלב מאוחר יותר שיתף בכך פעולה בעיקר עם פרננדו בראנט. לאחר צאת האלבום הראשון, "מועדון פינת הרחוב" (Clube da Esquina), משנת 1972, יצא ב-1978 תחת אותו השם האלבום "מועדון פינת הרחוב 2", אשר כלל גם שירים של אמנים אשר לא היוו חלק ממועדון פינת הרחוב (לדוגמה, שיקו בוארקי).
בין המוזיקאים והלהקות אשר היוו חלק ממועדון פינת הרחוב

מילטון נסימנטו
להקת "14 ביז" (על שם המטוס שהמציא חלוץ התעופה הברזילאי אלברטו סנטוס דימון)
טוניניו הורטה
טוויניו מואורה
לו בורז'ס
בטו גדיז
ואגנר טיזו
פרננדו בראנט (מילים)
נלסון אנז'לו
מרסיו בורז'ס (מילים)
פלאוויו ונטוריני
קישורים חיצוניים (בפורטוגזית)

מוזיאון מועדון פינת הרחוב במוזיאון האדם הפשוט
מילים של Clube da esquina
בלוג המוקדש למועדון פינת הרחוב
המוזיאון הווירטואלי של "מועדון פינת הרחוב"
היסטוריה של מועדון פינת הרחוב
ראו גם

מוזיקה פופולרית ברזילאית (MPB)
רוק ברזילאי
טרופיקליה
| --- | --- |
בקרת זהויות :  LCCN: no2012000413  VIAF: 227097419   WorldCat (עם VIAF): 227097419
למיס עמאר

| --- | --- |
אין תמונה חופשית
 לידה:  1992 (בת 32 בערך) עַכּוֹ, ישראל 
 שם לידה:  لميس عمار 
 מדינה:  ישראל 
 מקום לימודים:  אוניברסיטת חיפה 
 פרופיל ב-IMDb
 
למיס עמאר (בערבית: لميس عمار; נולדה בשנת 1992 בעכו) היא שחקנית ערבייה-ישראלית.
ביוגרפיה

למיס עמאר נולדה לדאולה ופואד בעכו. בגיל ארבע עברה המשפחה לחיפה, שם גדלה, התחנכה, ומתגוררת עמאר עם הוריה ואחיה עד היום (2017).
למדה בבית ספר התיכון האורתודוקסי הערבי שבחיפה. בוגרת החוג לתיאטרון ומשחק באוניברסיטת חיפה.
עמאר מגדירה את עצמה כ"פלסטינית מוסלמית אתאיסטית".
היא דוברת ערבית, עברית ואנגלית.
בתחילת הקריירה שלה עבדה כליצנית.
בשנת 2016 הייתה מועמדת לפרס אופיר לשחקנית הראשית הטובה ביותר, על תפקידה בסרט "סופת חול" של עילית זקצר בתמיכת קרן גשר לקולנוע רב תרבותי.
בשנת 2017 כתבה מכתב חריף למוני יוסף המנהל האמנותי של פסטיבל עכו, שהתמנה לאחר שהמנהל האמנותי אבי גיבסון בר-אל התפטר, בעקבות צנזור הצגתה של עינת ויצמן.
משחק בתיאטרון

"חץ קופידון" - (במאית: שרה סיבוני)
"היוצא מן הכלל והכלל" ׁ(במאי: סיני פתר)
"הארץ האבודה" - תיאטרון אל חוריה, ג'נין
שחקנית בתיאטרון בובות, "אל ג'ביני"
"העבודה באה קודם" - תיאטרון אל-קאסבה, רמאללה
"המאפייה"- במאי: סיני פתר, תיאטרון אל קארמה, חיפה
"ואדי מילח", תיאטרונטו (תסריט ובימוי: אורנה עקאד על פי ספרה; 2018)
משחק בקולנוע

שיחקה בשני סרטי סטודנטים קצרים בבית הספר סם שפיגל לקולנוע ולטלוויזיה
סופת חול (2016) - במאית: עילית זקצר; על משחקה בסרט זה, הייתה מועמדת לפרס אופיר
רכבת קלה (2019) - במאי: עמוס גיתאי
בין גן עדן לאדמה (2020) - במאית: נג'ווא נג'אר
Desert Warrior ‏(TBA) - במאי: רופרט וויאט
טלוויזיה

"בלתי הפיך"- עונה 2 (2016) - עוזרת הפקה
"בתולות" - עונה 2 (2017) - סברין
הערות שוליים

↑  שחקנית ערביה נוספת מעוררת מחלוקת: "רצח העם נמשך", באתר אייס, 30 באוקטובר 2023
↑  https://www.rashuiot.co.il/html5/ARCLookup.taf?_function=details&_ID=64289&did=1118&G=11234
↑   למיס עמאר, המנהל החדש של עכו משתף פעולה עם השתקת הקול הערבי בעיר, באתר הארץ, 18 ביוני 2017
↑  סהר אלמוג, למיס עמאר מועמדת לפרס אופיר מול אניה בוקשטיין - "ורוצה לנצח", באתר Xnet‏, 6 בספטמבר 2016
| --- | --- |
בקרת זהויות :  NLI: 987007341879105171  BnF: cb171532505 (data)  GND: 1208080652  ISNI: 0000 0004 6353 8879  LCCN: n2019020175  SUDOC: 204165857  VIAF: 4861150749010916420008   WorldCat (עם VIAF): 4861150749010916420008
לישמניוזיס ויסצרלית

| --- | --- |

 תחום:  מחלות זיהומיות 
 מיקום אנטומי:  טחול 
 תסמינים:  ירידה במשקל, לחץ דם פורטלי, מיימת, אנמיה, תת לחץ דם, שלשול, splenomegaly, hepatomegaly, חום, אנורקסיה, טכיקרדיה 
 טיפול:  amphotericin B  miltefosine  meglumine  pentamidine  פאראמומיצין 
 קישורים ומאגרי מידע
 eMedicine:  783750 
 MeSH:  D007898
 סיווגים
 ICD-10:  B55.0 
 ICD-11:  1F54.0 
 
לישמניוזיס ויסצרלית (שם מדעי: Visceral leishmaniasis; מוכרת גם בשם: קלה אזר או קדחת שחורה) היא הצורה החמורה ביותר של מחלת הלישמניוזיס (leishmaniasis) ונגרמת על ידי הפרזיט לישמניה, הפרזיט הגורם גם לצורה העורית (המוכרת בעברית כשושנת יריחו)  של מחלת הלישמניאזיס. לאחר מלריה, מחלה זאת היא גורם התמותה הגדול ביותר מבין המחלות הפרזיטיות. ללא טיפול במחלה היא תסתיים כמעט תמיד במות הפונדקאי.
הטפיל

לישמניה היא פרזיט (טפיל) ממשפחת השוטנים, בעל שוטן בודד. הווקטור הוא זבוב החול. לפרזיט יכולת לחיות בתוך מאקרופאגים ובתוך נויטרופילים.
באפריקה, באירופה ובאסיה הזנים הגורמים ל-Visceral leishmaniasis הם L. donovani ו-L. infantum. בדרום אמריקה המין הגורם למחלה הוא L. chagashi.
תמונה קלינית

תקופת הדגירה משתנה ויכולה להיות בין 3-18 חודשים.
במידה והתגובה החיסונית היא חזקה ומאופיינת ביצור מוגבר של Th1 לא ייווצרו סימפטומים, הפרזיט ימות ויפונה לחלוטין מהגוף.
במקרה שהתגובה האימונית תאופיין ברמות גבוהות של Th2 הסיכוי להופעת סימפטומים גדול יותר.
הסימפטומים יכללו חום גובה, כשהחולה מרגיש יחסית טוב, החום מאופיין בשונות גדולה יחסית. בהמשך בלוטות הלימפה, הכבד והטחול יוגדלו. כאשר הטחול עלול להגיע לממדים אדירים. ולעיתים לסבול מנמק. הכבד יוגדל, תהיה סינתזה מופחתת של אלבומין, רמות גבוהות של גלובולינים ורמות נמוכות של ויטמין K. חוסר בוויטמין K יפגע במערכת הקרישה ויוביל לדימומים. בהמשך הפרזיט יחדור למח העצם, כתוצאה מכך אנמיה, טרומבוציטופניה ובשלבים מתקדמים לאוקופניה. צהבת תופיע בשלבים מתקדמים. סימפטומים נוספים כוללים רזון והעדר תיאבון.
סיבוכים

התסמונת פוסט-קלה אזר (post kala-azar syndrome), סיבוך הנפוץ בסודאן ובהודו. שנה או שנתיים לאחר שהחולה הבריא מהמחלה, בין אם בצורה ספונטנית ובין על ידי טיפול תרופתי. מופיעים על העור גבשושיות (nodules). הן אינן כואבות ומפוזרות על הידיים, פנים והצוואר. הם משמשים כמקור נרחב לזיהום שכן המקרופאגים באזור מכילים כמות גדולה של הפרזיט.
סיבוכים נוספים:
זיהום של הרירית של האף
זיהום של רירית המעי, עם תסנין של מקרופאגים נגועים.
מוות עלול להופיע בכל שלב, בדרך כלל על רקע של זיהום במערכת הנשימה או מערכת העיכול.
אבחון וטיפול

את האבחנה ניתן לבצע באמצעות:
amastigote ניתן להוציא בביופסיה מהכבד, הטחול ומח העצם. בדרך כלל הדגימה תילקח ממח העצם. את הדגימה יש לצבוע בצביעת גימזה (giemsa stain)
promastigote ניתן לגדל בתרביות שונות
אימונולוגיה: קיימים נוגדנים ספציפיים, כך שבמידה ולא ניתן לקחת ביופסיה ניתן לבצע ELISA, IFAT וכדומה
בבדיקה פיזיקלית יראו: חולשה, טחול וכבד מוגדלים ורמות גבוהות של גלובולינים.
אבחנה מבדלת: מלריה, מחלת השינה, aleukaemic leukemia, אנמיה אפלסטית, שחפת.
הטיפול יכול להיעשות באמצעות:
meglumine antimoniate או pentamidine
sodium stibogluconate
amphotericin B
מניעה

הימנעות מהווקטור, לבישת בגדים ארוכים ושימוש בכילה בזמן השינה.
הערות שוליים

↑  Desjeux P. (2001). "The increase of risk factors for leishmaniasis worldwide". Transactions of the Royal Society of Tropical Medicine and Hygiene. 95 (3): 239–43. doi:10.1016/S0035-9203(01)90223-8. PMID 11490989.
| --- | --- |
בקרת זהויות :  NLI: 987007538690205171  BnF: cb11979344x (data)  LCCN: sh85071321 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.